Il-kumpanija fil-qasam tad-divertiment G7 flimkien ma' Sound Salon qalu fuq facebook li wara li għamlu monitoraġġ tas-sitwazzjoni u kkunsidraw ħafna affarijiet, iddeċidew li jwaqqfu l-attivitajiet kollha tal-massa li kellhom ippjanti għaż-żmien li ġej. Qalu li se jibqgħu isegwu s-sitwazzjoni kif tiżviluppa u jiddeċiedu ġimgħa b'ġimgħa jekk u meta jkomplux jorganizzaw l-attivitajiet tal-massa. Żiedu li huma dejjem poġġew is-saħħa pubblika prijorità u mxew mar-regolamenti tal-awtoritajiet. G7 events u Sound Salon kienu l-organizzaturi tal-attività tal-massa Hotel Take Over fil-lukanda Radisson ta' San Ġiljan minn fejn irriżultaw numru ta' każijiet pożittivi għall-Covid-19.